ਸੁਨੀਲ ਪੀ ਇਲਿਆਦੋਮ
ਸੁਨੀਲ ਪੀ ਇਲਿਆਦੋਮ ਇੱਕ ਭਾਰਤੀ ਲੇਖਕ, ਮਾਰਕਸਵਾਦੀ, ਆਲੋਚਕ ਅਤੇ ਮਲਿਆਲਮ ਭਾਸ਼ਾ ਵਿੱਚ ਭਾਸ਼ਣਕਾਰ ਹੈ। ਉਹ ਰਾਜਨੀਤੀ, ਸਾਹਿਤ, ਕਲਾ ਅਤੇ ਸਭਿਆਚਾਰ ਬਾਰੇ ਲਿਖਦਾ ਅਤੇ ਭਾਸ਼ਣ ਦਿੰਦਾ ਹੈ। ਉਹ ਦੋ ਵਾਰ ਕੇਰਲ ਸਾਹਿਤ ਅਕਾਦਮੀ ਅਵਾਰਡ ਪ੍ਰਾਪਤ ਕਰ ਚੁੱਕਾ ਹੈ।

ਜੀਵਨੀ 

ਸੁਨੀਲ ਪੀ ਇਲਿਆਦੋਮ, 1968 ਵਿਚ ਦੱਖਣੀ ਭਾਰਤ ਦੇ ਕੇਰਲਾ ਰਾਜ ਵਿਚ ਏਰਨਾਕੁਲਮ ਜ਼ਿਲੇ ਵਿਚ ਪੈਂਦੇ ਇਕ ਕੋਟੂਵਾਲੀ ਪਿੰਡ ਵਿਚ ਐਮਸੀ ਪੰਕਜਾਖਸ਼ਨ ਇਲਿਆਦੋਮ ਅਤੇ ਰਮਾਨੀ ਦੇਵੀ ਦੇ ਘਰ ਪੈਦਾ ਹੋਇਆ ਸੀ।  ਉਸ ਨੇ ਆਪਣੀ ਮੁਢਲੀ ਪੜ੍ਹਾਈ ਆਪਣੇ ਪਿੰਡ ਦੇ ਸਰਕਾਰੀ ਅੱਪਰ ਪ੍ਰਾਇਮਰੀ ਸਕੂਲ ਅਤੇ ਚੇਰਾਈ ਵਿਚ ਰਾਮ ਵਰਮਾ ਯੂਨੀਅਨ ਹਾਈ ਸਕੂਲ ਤੋਂ ਕੀਤੀ ਸੀ।  ਇਸ ਤੋਂ ਬਾਅਦ, ਉਸਨੇ ਸ਼੍ਰੀ ਨਾਰਾਇਣ ਮੰਗਲਮ ਕਾਲਜ, ਮਾਲੀਆਂਕਰ ਅਤੇ ਮਹਾਰਾਜਾ ਕਾਲਜ, ਏਰਨਾਕੁਲਮ ਤੋਂ ਆਪਣੀ ਕਾਲਜ ਦੀ ਪੜ੍ਹਾਈ ਪੂਰੀ ਕੀਤੀ ਅਤੇ ਲਕਸ਼ਮੀ ਕਾਲਜ, ਪਰਾਵਰ ਵਿਖੇ ਇਕ ਅਧਿਆਪਕ ਵਜੋਂ ਆਪਣੇ ਕੈਰੀਅਰ ਦੀ ਸ਼ੁਰੂਆਤ ਕੀਤੀ। ਬਾਅਦ ਵਿਚ ਉਹ ਦੇਸਭਿਮਾਨੀ ਰੋਜ਼ਾਨਾ ਵਿੱਚ ਸਬ-ਸੰਪਾਦਕ ਦੇ ਤੌਰ ਤੇ ਚਲਾ ਗਿਆ ਅਤੇ ਪੀਐਚਡੀ ਪ੍ਰਾਪਤ ਕਰਨ ਤੋਂ ਬਾਅਦ, ਸ਼੍ਰੀਸੰਕਰਾਚਾਰਿਆ ਸੰਸਕ੍ਰਿਤ ਯੂਨੀਵਰਸਿਟੀ ਵਿਚ ਨਿਯੁਕਤ ਹੋਇਆ ਜਿੱਥੇ ਉਹ ਮਲਿਆਲਮ ਵਿਭਾਗ ਵਿਚ ਸਹਿਯੋਗੀ ਪ੍ਰੋਫੈਸਰ ਹੈ।  ਉਸਨੇ ਕਲਾ ਅਤੇ ਸਾਹਿਤਕ ਅਲੋਚਨਾ, ਇਤਿਹਾਸ, ਮਾਰਕਸਵਾਦ ਅਤੇ ਸਭਿਆਚਾਰ  ਉੱਤੇ ਬਹੁਤ ਸਾਰੀਆਂ ਕਿਤਾਬਾਂ ਪ੍ਰਕਾਸ਼ਤ ਕੀਤੀਆਂ ਹਨ ਅਤੇ ਉਨ੍ਹਾਂ ਦੀਆਂ ਵੱਡੀਆਂ ਰਚਨਾਵਾਂ ਵਿੱਚ ਕੰਨਵਜ਼ੀਕਲ, ਕਾੜਚਵਤੰਗਲ,  ਉਰੀਯੱਟਮ,  ਅਨੁਭੂਤਿਕਲੁਦੇ ਚਰਿਤ੍ਰ ਜੀਵਿਤਮ  ਅਤੇ ਨਾਨਾਰਤੰਗਲ: ਸਮੂਹਮ, ਚਰਿਤਰਮ, ਸਮਸਕਰਮ ਹਨ।  ਉਸਨੇ ਬਹੁਤ ਸਾਰੇ ਭਾਸ਼ਣ ਦਿੱਤੇ ਹਨ ਜਿਨ੍ਹਾਂ ਵਿੱਚ ਮਹਾਂਭਾਰਤ ਦੇ ਸਭਿਆਚਾਰਕ ਇਤਿਹਾਸ ਬਾਰੇ ਪੰਜ ਭਾਗਾਂ ਵਾਲੀ ਭਾਸ਼ਣ ਲੜੀ ਵੀ ਸ਼ਾਮਲ ਹੈ।

ਨਿੱਜੀ ਜ਼ਿੰਦਗੀ 
ਇਲਿਆਦੋਮ ਦਾ ਵਿਆਹ ਮੀਨਾ ਨਾਲ ਹੋਇਆ ਹੈ; ਉਨ੍ਹਾਂ ਦੇ ਦੋ ਬੱਚੇ ਜਾਨਕੀ ਅਤੇ ਮਾਧਵਨ ਹਨ। ਉਹ ਅਤੇ ਉਸ ਦਾ ਪਰਿਵਾਰ ਏਰਨਾਕੁਲਮ ਜ਼ਿਲ੍ਹੇ ਦੇ ਕੋਟੂਵਾਲੀ ਵਿੱਚ ਰਹਿੰਦਾ ਹੈ।  ਉਹ ਨਾਸਤਿਕ ਹੈ।

ਅਵਾਰਡ

ਸਾਹਿਤਕ ਚੋਰੀ ਦਾ ਦੋਸ਼ 
ਕੇਰਲਾ ਦੀ ਕੇਂਦਰੀ ਯੂਨੀਵਰਸਿਟੀ ਦੇ ਲੇਖਕ ਅਤੇ ਫੈਕਲਟੀ ਮੈਂਬਰ ਰਵੀਸੰਕਰ ਐਸ. ਨਾਇਰ ਨੇ ਸਾਹਿਤ ਵਿਮਰਸ਼ਮ ਦੇ ਨਵੰਬਰ-ਦਸੰਬਰ (2018) ਦੇ ਅੰਕ ਵਿਚ ਲਿਖੇ ਲੇਖ ਵਿਚ ਦੋਸ਼ ਲਾਇਆ ਹੈ ਕਿ ਇਲਿਆਦੋਮ ਦੀ ਕਿਤਾਬ ਅਨੁਭੂਤਿਕਲੁਦੇ ਚਰਿਤ੍ਰ ਜੀਵਿਤਮ ਦੇ ਇਕ ਅਧਿਆਇ ਦੀ ਸਮੱਗਰੀ ਦਾ ਤਕਰੀਬਨ 80 ਪ੍ਰਤੀਸ਼ਤ ਹਿੱਸਾ ਸਹੀ ਢੰਗ ਨਾਲ ਹਵਾਲਾ ਦੇ ਕੇ ਨਹੀਂ ਲਿਖਿਆ ਗਿਆ ਸੀ ਅਤੇ ਇਸ ਲਈ ਇਹ ਭਰਤਨਾਟਿਅਮ : ਏ ਰੀਡਰ (2012, ਐਡੀ. ਦਵੇਸ਼ ਸੋਨੇਜੀ) ਦੀ ਇੱਕ ਨਕਲ ਹੈ। ਐਪਰ ਇਹ ਦੋਸ਼ 16 ਨਾਮਵਰ ਲੇਖਕਾਂ ਅਤੇ ਵਿਦਵਾਨਾਂ ਦੀ ਟੀਮ ਦੁਆਰਾ ਖਾਰਜ ਕੀਤੇ ਗਏ ਸਨ ਜਿਨ੍ਹਾਂ ਨੇ ਇਲਿਆਦੋਮ ਦੇ ਸਮਰਥਨ ਵਿੱਚ ਇੱਕ ਪੱਤਰ ਜਾਰੀ ਕੀਤਾ ਸੀ।

ਹਵਾਲੇ
 
ਜ਼ਿੰਦਾ ਲੋਕ
ਜਨਮ 1968